钦定古今图书集成/方舆汇编/职方典/第1511卷 > 永昌府驿递考 府志
## 钦定古今图书集成/方舆汇编/职方典/第1511卷 > 永昌府驿递考 府志

本府。〈保山县附郭。〉

自府西南六十里至蒲缥堡。永昌府以下无额设堡夫。

蒲缥堡　八十里至磨盘石堡。

磨盘石堡　八十里，至龙江驿堡。驿久裁。龙江驿堡　一百一十五里，至腾越州南。中极边外皆野彝，行四十馀日始达缅甸。途中旷野无人，又多野兽，难行。

自府东北一百二十里至沙木和堡。沙木和堡系民夫应差，后因苦累，拨永昌卫军一十二户，与民夫各半。变乱之后，除逃亡故绝，今止存堡夫二十三名。路过澜沧江桥，查迤西一带各堡，自恢滇以来，原未开支钱粮。

沙木和堡　七十五里至永平堡。永平原设堡夫六十四名、内逃亡故绝六十二名、止存二名。馀将冷饭田租谷雇应

永平县　七十五里至黄连堡。黄连堡原设堡夫六十四名、内逃亡故绝五十八名、止存六名。馀将冷饭田租谷雇应

黄连堡　二十五里，至打牛坪堡。打牛坪原设堡夫六十四名，内逃亡故绝五十八名，止存六名，议令漾濞伍九半伍所军协济。有冷饭田。打牛坪堡　八十里，至漾濞堡，原设堡夫六十七名，内逃亡故绝三十名，止存三十七名。有冷饭田。又各里站马十匹，每马编夫三名，共三十名，今已久裁无设。以上属永平县。

自府东由哀牢山至竹鲁凹，一百二十里至澜沧江，通顺宁府。

自本府至河湾栎柴坝一百二十里，《通》“云龙州。自府西北一百二十里至北冲，又一百二十里至孙足，一百二十里至漕涧，西至上江十五喧，四百里接野人界。”

自府西南由潞江“从邦别小路至镇安所一百六十里，由镇安所八十里至猛弄，由猛弄一百里至芒市，由芒市二百四十里至遮放，由遮放二百里至猛卯，由猛卯至碗顶河边” ，遂交木邦界。

自府南至施甸，由施甸四十里至姚关，由姚关一百六十里至湾甸州，由湾甸一百八十里至镇康州，由镇康四百里至耿马，由耿马二百七十里至猛猛，由猛猛三百七十里至孟尤，由孟尤二百四十里至卡唎瓦野人界。

永平县

自县正东，由黄连堡东南出半坐山，至洒拉亨丫口五十里，交蒙化府界。

自县正东大路至漾濞云龙桥，由云龙桥东北从桑不老至登头，五十里，交邓川州界。由桑不老正东至阿浪，二十里，交浪穹县界。

自县东南由萨佑村一百里至小邑里。“由小邑里正东出鬼口五十里，至鸡街，交蒙化府界。由小邑里东南出阿贝村，过鬼星村，至马街里四十里，交蒙化府界。”

自县正南从门坎至“坌路四十里，交顺宁府界。” “《坌路》东南至稻梯十五里，交顺宁府界。” 由《坌路》西南从漂浪出南山二十里，交保山县界。自县正西由小田坝出大箐至江边七十里，交保山县界。

自县西北由石冲出棹盘至沙鲁，六十里交保山县界。

自县正北由小《罗武》、大罗武，出那白河，西夕至箭杆场风洞，一百五十里，交云龙州界。由《大罗武》东北出鸡鸣山鹿鸣河，过罗里密阿土郎，至横场，一百三十里，交浪穹县界。

自县东北由东山出西里，过阿里浪，至破里场，一百六十里，交浪穹县界。

腾越州

自州北四程至“茶山长官司。”

自州西八程至里麻长官司，十程至“孟养宣慰司。”

自州南二十里交南甸半个山，又六十里至南甸宣抚司，又二程至千崖，四程至蛮哈山，十程至猛密，二十七程至缅甸，三千里有奇至南海。自南甸四程至陇川，陇川西南十程至猛密。由陇川东南十程至木邦，转达八百宣慰司。自州东南二程至蒲窝，又二程至芒市，转达镇康州。